Source: https://www.epi.sk/tlacivo-formular/danove-priznanie-k-dani-z-pridanej-hodnoty-2020.htm
Timestamp: 2020-01-20 02:45:40+00:00
Document Index: 16163869

Matched Legal Cases: ['§ 78', '§ 5', '§ 6', '§ 78', '§ 5', '§ 6', '§ 69', '§ 45', '§ 49', '§ 5', '§ 55', '§ 56', '§ 69', '§ 48', '§ 44', '§ 7', '§ 15', '§ 7', '§ 7', '§ 11', '§ 7', '§ 7', '§ 7', '§ 80', '§ 7', '§ 7', '§ 78', '§ 45', '§ 4', '§ 7', '§ 69', '§ 15', '§ 11', '§ 11', '§ 78', '§ 69', '§ 69', '§ 78', '§ 55', '§ 55', '§ 78', '§ 49', '§ 51', '§ 78', '§ 49', '§ 51', '§ 78', '§ 68', '§ 7', '§ 7', '§ 69', '§ 69', '§ 25', '§ 4', '§ 7', '§ 69', '§ 69', '§ 4', '§ 7', '§ 16', '§ 9', '§ 8', '§ 9', '§ 81', '§ 65', '§ 66', '§ 65', '§ 66', '§ 68', '§ 8', '§ 9', '§ 81', '§ 11', '§ 11', '§ 11', '§ 11', '§ 11', '§ 70', '§ 70', '§ 69', '§ 16', '§ 48', '§ 48', '§ 48', '§ 7', '§ 7', '§ 67', '§ 67', '§ 38', '§ 74', '§ 74', '§ 8', '§ 69', '§ 15', '§ 45', '§ 28', '§ 43', '§ 46', '§ 47', '§ 48', '§ 48', '§ 67', '§ 65', '§ 44', '§ 43', '§ 43', '§ 43', '§ 43', '§ 19', '§ 80', '§ 46', '§ 47', '§ 48', '§ 24', '§ 48', '§ 48', '§ 48', '§ 49', '§ 52', '§ 54', '§ 54', '§ 70', '§ 49', '§ 50', '§ 49', '§ 50', '§ 49', '§ 5', '§ 55', '§ 56', '§ 69', '§ 69', '§ 54', '§ 54', '§ 68', '§ 25', '§ 68', '§ 17', '§ 65', '§ 65', '§ 25', '§ 68', '§ 53', '§ 68', '§ 25', '§ 68', '§ 53', '§ 53', '§ 25', '§ 25', '§ 53', '§ 25', '§ 53', '§ 54', '§ 54', '§ 68', '§ 68', '§ 55', '§ 49', '§ 51', '§ 60', '§ 78', '§ 69', '§ 7', '§ 7', '§ 79', '§ 78', '§ 7', '§ 7', '§ 45', '§ 69', '§ 78', '§ 52']

Ekonomické právne informácie - Daňové priznanie k dani z pridanej hodnoty (2020)
Daňové priznanie k dani z pridanej hodnoty (2020)
Daňové priznanie k dani z pridanej hodnoty je podľa § 78 zákona č. 222/2004 Z. z. o dani z pridanej hodnoty v znení neskorších predpisov povinný do 25 dní po skončení každého zdaňovacieho obdobia podať každý platiteľ dane okrem platiteľa dane registrovaného pre daň podľa § 5 alebo § 6 zákona.
na vyplnenie daňového priznania k dani z pridanej hodnoty
(ustanoveného opatrením MF SR č. MF/014640/2019-731)
1. Daňové priznanie k dani z pridanej hodnoty (ďalej len „daň“) je podľa § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon“) povinný do 25 dní po skončení každého zdaňovacieho obdobia podať každý platiteľ dane okrem platiteľa dane registrovaného pre daň podľa § 5 alebo § 6 zákona (bod 2 poučenia).
ak mu vznikla v zdaňovacom období povinnosť platiť daň podľa § 69 zákona ,
ak dodal tovar podľa § 45 zákona,
ak uplatňuje odpočítanie dane (podľa § 49 ods. 9 zákona, platiteľ dane registrovaný pre daň podľa § 5 zákona , ktorý spĺňa podmienky na vrátenie dane podľa § 55a alebo § 56 zákona , nemôže uplatňovať odpočítanie dane z tovarov a služieb prostredníctvom daňového priznania okrem odpočítania dane z tovarov a služieb, ktoré použije na dodávky tovarov a služieb, pri ktorých je osobou povinnou platiť daň podľa § 69 ods. 1 zákona , a okrem odpočítania ním uplatnenej dane na tovary a služby, pri ktorých je osobou povinnou platiť daň), alebo
ak je povinný platiť daň podľa § 48c ods. 5 zákona,
ak nadobudol tovar podľa § 44 zákona s oslobodením od dane.
3. Osoba, ktorá je registrovaná pre daň podľa § 7 zákona , t. j. zdaniteľná osoba, ktorá nie je platiteľom dane, alebo právnická osoba, ktorá nie je zdaniteľnou osobou (napr. rozpočtová a príspevková organizácia, právnická osoba, ktorá nevykonáva podnikateľskú činnosť – nadácia, spolok, humanitárna organizácia a pod.), je povinná podať daňové priznanie do 25 dní po skončení kalendárneho mesiaca, v ktorom jej vznikla daňová povinnosť napr. pri nadobudnutí tovaru z iného členského štátu Európskej únie (ďalej len „členský štát“) a pri službe dodanej zahraničnou osobou z iného členského štátu alebo z tretieho štátu s miestom dodania v tuzemsku podľa § 15 ods. 1 zákona , a v tej istej lehote zaplatiť daň.
Osoba, ktorá je registrovaná pre daň podľa § 7a zákona , t. j. zdaniteľná osoba, ktorá nie je platiteľom dane, je povinná podať daňové priznanie do 25 dní po skončení kalendárneho mesiaca, v ktorom jej vznikla povinnosť platiť daň napr. pri službe dodanej zahraničnou osobou z iného členského štátu alebo z tretieho štátu a aj pri nadobudnutí tovaru z iného členského štátu, ak celková hodnota nadobudnutého tovaru bez dane dosiahne sumu podľa § 7 ods. 1 zákona , a v tej istej lehote zaplatiť daň. Rovnako táto osoba postupuje, ak sa rozhodne zdaňovať nadobudnutie tovaru v zmysle § 11 ods. 7 zákona pred dosiahnutím hodnoty podľa § 7 ods. 1 zákona .
Poznámka: Osoba registrovaná pre daň podľa § 7 alebo § 7a zákona nemá postavenie platiteľa dane (má len postavenie osoby registrovanej pre daň a nemá nárok na odpočítanie dane).
Poznámka (v súvislosti s povinnosťou podávať súhrnný výkaz podľa § 80 ods. 3 zákona): Osobe registrovanej podľa § 7 alebo § 7a zákona nevyplýva v zmysle § 78 zákona povinnosť podať daňové priznanie, ak jej nevznikne povinnosť platiť daň. Ak jej vznikne povinnosť platiť daň a zároveň sa v danom období zúčastňuje trojstranného obchodu podľa § 45 zákona v postavení prvého odberateľa, uvedie údaje v riadkoch 35 a 36. Riadky 35 a 36 vyplní aj v prípade, ak jej nevznikne povinnosť platiť daň a rozhodne sa daňové priznanie podať dobrovoľne.
4. Osoba, ktorá nie je registrovaná pre daň podľa § 4 až § 7a zákona a ktorej vznikne povinnosť platiť daň podľa § 69 ods. 2, 3, 5 a 6 zákona , je povinná podať daňové priznanie do 25 dní po skončení kalendárneho mesiaca, v ktorom vznikla daňová povinnosť, a súčasne v tej istej lehote zaplatiť daň. Ide o prípady:
ak je zdaniteľná osoba povinná platiť daň pri službe dodanej zahraničnou osobou z iného členského štátu alebo z tretieho štátu s miestom dodania v tuzemsku podľa § 15 ods. 1 zákona ,
ak osoba nadobudne tovar v tuzemsku z iného členského štátu podľa § 11 a § 11a zákona č. 222/2004 Z. z..
8. Osoba, ktorá nesplnila povinnosť podať žiadosť o registráciu pre daň, prípadne podala žiadosť o registráciu pre daň oneskorene, je povinná podľa § 78 ods. 9 zákona podať jedno daňové priznanie za obdobie, v ktorom mala byť platiteľom dane, a to do 60 dní odo dňa zistenia nesplnenia povinnosti registrácie daňovým úradom alebo do 60 dní od podania oneskorenej žiadosti o registráciu. V tomto daňovom priznaní je podľa § 69 ods. 13 zákona povinná priznať daň z dodania tovarov a služieb v tuzemsku za obdobie, v ktorom mala byť platiteľom dane (okrem prípadov, ak osobou povinnou platiť daň bol príjemca podľa § 69 ods. 2, 3 a 9 zákona , a okrem prípadov, ak tejto osobe vznikne povinnosť podať daňové priznanie podľa § 78 ods. 3 zákona ). Zároveň má právo uplatniť odpočítanie dane podľa § 55 ods. 3 zákona (tuzemská osoba) alebo § 55 ods. 4 zákona (zahraničná osoba).
Tuzemská osoba uplatní odpočítanie dane z tovarov a služieb, ktoré použila na dodanie tovarov a služieb, v tom istom daňovom priznaní, v ktorom uvádza daň podľa § 78 ods. 9 zákona , v rozsahu a za podmienok podľa § 49 a § 51 zákona . Obdobie, v ktorom tuzemská osoba mala byť platiteľom dane, sa začína 31. dňom po dni, keď bola povinná najneskôr podať žiadosť o registráciu.
Zahraničná osoba uplatní odpočítanie dane z tovarov a služieb, ktoré použila na dodanie tovarov a služieb, v tom istom daňovom priznaní, v ktorom uvádza daň podľa § 78 ods. 9 zákona , v rozsahu a za podmienok podľa § 49 a § 51 zákona . Obdobie, v ktorom zahraničná osoba mala byť platiteľom dane, začína dňom uskutočnenia prvého zdaniteľného obchodu v tuzemsku, z ktorého jej vznikla povinnosť platiť daň.
9. Údaje v daňovom priznaní sa zaokrúhľujú na najbližší eurocent do 0,005 eura smerom nadol a od 0,005 eura vrátane smerom nahor podľa § 78 ods. 7 zákona . Nevyplnené riadky sa ponechávajú prázdne, nepoužívajú sa čiarky, bodky a pomlčky.
Platiteľ dane, ktorý spĺňa podmienky a rozhodne sa uplatňovať osobitnú úpravu dane na základe prijatia platby za dodanie tovaru alebo služby, uvedie v daňovom priznaní údaje o vzniku daňovej povinnosti a odpočítaní dane podľa § 68d zákona .
UPOZORNENIE: Ak platiteľ dane, osoba registrovaná pre daň podľa § 7 alebo § 7a zákona , daňový zástupca podľa § 69a alebo § 69aa zákona uvedie v daňovom priznaní dodanie tovaru z tuzemska do iného členského štátu, nadobudnutie tovaru v tuzemsku z iného členského štátu alebo uskutoční iné obchodné operácie, ktoré sú predmetom vykazovania v systéme INTRASTAT-SK, môže im vzniknúť povinnosť podľa § 25a ods. 3 zákona č. 540/2001 Z. z. o štátnej štatistke v znení neskorších predpisov.
10. V kolónke „Identifikačné číslo pre daň z pridanej hodnoty“ s prefixom SK vypĺňa osoba registrovaná pre daň podľa § 4 až § 7a zákona identifikačné číslo pre daň pridelené daňovým úradom na vydanom osvedčení o registrácii. Platiteľ dane, ktorý je daňovým zástupcom pri dovoze tovaru podľa § 69a zákona alebo ktorý je daňovým zástupcom pri nadobudnutí tovaru z iného členského štátu, ktorý je určený na dodanie do iného členského štátu alebo tretieho štátu podľa § 69aa zákona , vypĺňa osobitné identifikačné číslo pre daň pridelené Daňovým úradom Bratislava.
V kolónke „Daňové identifikačné číslo/Rodné číslo“ vypĺňa osoba, ktorá je registrovaná podľa zákona č. 222/2004 Z. z. č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov (ďalej len „daňový poriadok“) a nie je registrovaná pre daň podľa § 4 až § 7a zákona , daňové identifikačné číslo pridelené daňovým úradom na vydanom osvedčení o registrácii. Občan vypĺňa rodné číslo, ak podáva daňové priznanie podľa bodu 5 alebo 6 poučenia.
11. V kolónke „Druh priznania“ vyznačí každá osoba, ktorá podáva daňové priznanie, aký druh priznania podáva. V prípade podania dodatočného daňového priznania podľa § 16 daňového poriadku sa uvedie dátum zistenia skutočnosti na jeho podanie.
14. V kolónke „V zdaňovacom období nevznikla daňová povinnosť ani nárok na odpočítanie dane“ vyznačí X len platiteľ dane, ktorý je povinný podávať daňové priznanie za každé zdaňovacie obdobie. Ide o prípady, keď platiteľ dane neuskutočnil v zdaňovacom období žiadne zdaniteľné obchody, a to ani oslobodené od dane, a súčasne mu nevzniklo právo na odpočítanie dane.
16. V kolónke „Meno a priezvisko osoby oprávnenej na podanie daňového priznania za osobu podávajúcu daňové priznanie“ sa uvádza identifikácia osoby len v prípade, ak nie je táto osoba identická s osobou uvedenou v predchádzajúcej kolónke (napr. zástupca podľa § 9 daňového poriadku).
18. Kolónky „Identifikačné číslo pre daň“ a „Daňové identifikačné číslo/Rodné číslo“ sa vypĺňajú tak, ako je uvedené v bode 10 poučenia.
19. Riadok 01 – súčet základov dane za zdaniteľné obchody v tuzemsku v príslušnom zdaňovacom období, t. j. celková hodnota (bez dane) za dodané tovary podľa § 8 zákona a za dodané služby podľa § 9 zákona , ktoré podliehajú zníženej sadzbe dane. V prípade zrušenia registrácie platiteľa dane sa v riadku 01 uvedie aj základ dane podľa § 81 ods. 6 zákona , z ktorého sa vypočíta daň zníženou sadzbou dane.
Platiteľ dane, ktorý používa osobitné úpravy uplatňovania dane (napr. cestovná kancelária a cestovná agentúra podľa § 65 zákona ; obchodník, ktorý predáva tovar podľa § 66 zákona ), uvádza len hodnotu, ktorá tvorí základ dane.
Základom dane podľa § 65 ods. 3 zákona je kladný rozdiel medzi celkovou predajnou cenou požadovanou od zákazníka a skutočnými nákladmi cestovnej kancelárie za služby cestovného ruchu obstarané od iných osôb; ak v čase vzniku daňovej povinnosti nie sú známe skutočné náklady, základ dane sa určí ako rozdiel medzi celkovou predajnou cenou požadovanou od zákazníka a predpokladanými nákladmi cestovnej kancelárie za služby cestovného ruchu obstarané od iných osôb. Tento rozdiel predstavuje prirážku cestovnej kancelárie, ktorá sa považuje za cenu s daňou.
Základom dane podľa § 66 ods. 3 zákona je kladný rozdiel medzi predajnou cenou a kúpnou cenou znížený o daň.
Platiteľ dane, ktorý uplatňuje osobitnú úpravu dane na základe prijatia platby za dodanie tovaru alebo služby, uvádza základ dane v zdaňovacom období, v ktorom prijal platbu alebo postúpil pohľadávku (§ 68d zákona ).
21. Riadok 03 – súčet základov dane za zdaniteľné obchody v tuzemsku v príslušnom zdaňovacom období, t. j. celková hodnota (bez dane) za dodané tovary podľa § 8 zákona a za dodané služby podľa § 9 zákona , ktoré podliehajú základnej sadzbe dane. V prípade zrušenia registrácie platiteľa dane sa v riadku 03 uvedie aj základ dane podľa § 81 ods. 6 zákona , z ktorého sa vypočíta daň základnou sadzbou dane.
23. Riadok 05 – súčet základov dane za nadobudnuté tovary z iných členských štátov podľa § 11 a § 11a zákona , pri ktorých vzniká povinnosť uplatniť daň a ktoré podliehajú zníženej sadzbe dane.
25. Riadok 07 – súčet základov dane za nadobudnuté tovary z iných členských štátov podľa § 11 a § 11a zákona , pri ktorých vzniká povinnosť uplatniť daň a ktoré podliehajú základnej sadzbe dane.
Poznámka: Platiteľ dane, ktorý kúpi pozemné motorové vozidlo uvedené v § 11 ods. 11 písm. a) zákona z iného členského štátu, za podmienok uvedených v § 70 ods. 6 zákona , je povinný za každé zdaňovacie obdobie, v ktorom kúpi uvedené vozidlo, doručiť daňovému úradu v lehote na podanie daňového priznania záznamy s údajmi podľa § 70 ods. 6 zákona .
27. Riadok 09 – základ dane za všetky tovary a služby, pri ktorých daň platí príjemca plnenia podľa § 69 ods. 2 a 9 až 12 zákona . Konkrétne ide o:
služby uvedené v § 16 ods. 1 až 4, 10 a 11 zákona , ktoré zdaniteľnej osobe dodala zahraničná osoba z iného členského štátu alebo zahraničná osoba z tretieho štátu, ak miesto dodania služby je v tuzemsku,
dodanie tovaru, ktorý zdaniteľnej osobe dodala zahraničná osoba z iného členského štátu alebo zahraničná osoba z tretieho štátu, ak miesto dodania tovaru je v tuzemsku, okrem
tovaru uvedeného v prílohe č. 9 časti I zákona (surová ropa), na dodanie ktorého vo verejnom colnom sklade typu I nie je možné podľa § 48c ods. 1 písm. a) zákona uplatniť oslobodenie od dane,
tovaru uvedeného v prílohe č. 9 časti I zákona (surová ropa), na dodanie ktorého v osobitnom sklade nie je možné podľa § 48c ods. 1 písm. b) zákona uplatniť oslobodenie od dane,
tovaru uvedeného v prílohe č. 9 časti II zákona (motorová nafta a benzín), na dodanie ktorého v daňovom sklade nie je možné podľa § 48c ods. 2 písm. c) zákona uplatniť oslobodenie od dane, (vyplní platiteľ dane a zdaniteľná osoba, ktorá nie je platiteľom dane, ak sú príjemcami plnenia)
dodanie plynu cez rozvodný systém zemného plynu alebo dodanie elektriny zahraničnou osobou (vyplní platiteľ dane a osoba registrovaná pre daň podľa § 7 alebo § 7a zákona ),
dodanie investičného zlata podľa § 67 ods. 1 písm. a) zákona platiteľom dane, ktorý využil možnosť zdanenia podľa § 67 ods. 4 zákona , a dodanie služby spočívajúcej v sprostredkovaní dodania takéhoto zlata v mene a na účet inej osoby (vyplní platiteľ dane, ktorý je príjemcom plnenia),
dodanie nehnuteľnosti alebo jej časti v tuzemsku, ktorú sa dodávateľ rozhodol zdaniť podľa § 38 ods. 8 zákona (vyplní platiteľ dane, ktorý je príjemcom plnenia),
dodanie tovaru, ktorý je predmetom záruky zabezpečujúcej pohľadávku veriteľa, pri výkone práva z tejto záruky (vyplní platiteľ dane, ktorý je príjemcom plnenia – pri zabezpečovacom prevode práva je príjemcom plnenia platiteľ dane, ktorého pohľadávka bola zabezpečená, a platiteľ dane, ktorý nadobudol predmet záruky),
dodanie tovarov patriacich do kapitol 10 a 12 Spoločného colného sadzobníka, ktoré nie sú bežne určené v nezmenenom stave na konečnú spotrebu, okrem dodania tovaru, pri ktorom je vyhotovená zjednodušená faktúra podľa § 74 ods. 3 písm. a) alebo b) zákona (vyplní platiteľ dane, ktorý je príjemcom plnenia),
dodanie tovarov patriacich do kapitoly 72 Spoločného colného sadzobníka a do položiek 7301, 7308 a 7314 Spoločného colného sadzobníka okrem kovového odpadu a šrotu, okrem dodania tovaru, pri ktorom je vyhotovená zjednodušená faktúra podľa § 74 ods. 3 písm. a) alebo b) zákona (vyplní platiteľ dane, ktorý je príjemcom plnenia),
dodanie stavebných prác vrátane dodania stavby alebo jej časti podľa § 8 ods. 1 písm. b) zákona , ak patria do sekcie F osobitného predpisu, a dodanie tovaru s inštaláciou alebo montážou, ak inštalácia alebo montáž patrí do sekcie F osobitného predpisu, (vyplní platiteľ dane, ktorý je príjemcom plnenia); osobitným predpisom je nariadenie Komisie (EÚ) č. 1209/2014 z 29. októbra 2014, ktorým sa mení nariadenie Európskeho parlamentu a Rady (ES) č. 451/2008, ktorým sa zavádza nová štatistická klasifikácia produktov podľa činností (CPA) a ktorým sa zrušuje nariadenie Rady (EHS) č. 3696/93.
29. Riadok 11 – základ dane za služby, pri ktorých daň platí príjemca podľa § 69 ods. 3 zákona . Ide o služby dodané zahraničnou osobou z iného členského štátu alebo z tretieho štátu s miestom dodania v tuzemsku podľa § 15 ods. 1 zákona .
31. Riadok 13 – základ dane vyplní druhý odberateľ, ktorý je príjemcom tovaru v tuzemsku, ak ide o trojstranný obchod podľa § 45 zákona . Pri určení základu dane sa vychádza z ceny tovaru uvedenej vo faktúre vyhotovenej prvým odberateľom.
33. Riadok 15 – základ dane za všetky dodané tovary a služby oslobodené od dane podľa § 28 až § 43, § 46, § 47, § 48 ods. 8 a § 48c ods. 1 a 2 zákona . Uvádza sa aj základ dane pri dodaní investičného zlata podľa § 67 ods. 3 zákona . Uvádza sa aj prirážka cestovnej kancelárie oslobodená od dane podľa § 65 ods. 7 zákona . Ďalej sa uvádza základ dane pri nadobudnutí tovaru v tuzemsku z iného členského štátu s oslobodením od dane napr. podľa § 44 zákona.
34. Riadok 16 – základ dane za dodané tovary oslobodené od dane podľa § 43 ods. 1 a 4 zákona . Ide o oslobodenie od dane pri dodaní tovaru z tuzemska do iného členského štátu (§ 43 ods. 1 zákona ) a o premiestnenie tovaru zdaniteľnej osoby z tuzemska do iného členského štátu (§ 43 ods. 4 zákona ).
Dodanie tovaru oslobodené od dane podľa § 43 ods. 1 a 4 zákona sa uvádza v tom zdaňovacom období, keď vznikla daňová povinnosť (§ 19 ods. 8 a § 80 ods. 6 zákona ).
35. Riadok 17 – základ dane za všetky dodané tovary a služby oslobodené od dane podľa § 46, § 47 a § 48 ods. 8 zákona . Ide o oslobodenie od dane prepravných služieb, o oslobodenie od dane pri vývoze tovaru a služieb a o oslobodenie od dane pri službách vzťahujúcich sa na dovážaný tovar, ak sú zahrnuté do základu dane podľa § 24 zákona . Pri vývoze tovaru sa základ dane uvádza za zdaňovacie obdobie, v ktorom došlo k výstupu tovaru z územia EU.
36. Riadok 18 – daň podľa § 48ca ods. 2, § 48d ods. 15 a § 48e ods. 3, 6 a 8 zákona v prípadoch, keď sa pri surovej rope a minerálnych olejoch ukončia režimy a situácie, v ktorých sa uplatnilo oslobodenie od dane.
38. Riadky 20 a 21 – výška odpočítateľnej dane podľa § 49 až § 52 a § 54 až § 54d zákona v členení podľa sadzieb dane v príslušnom zdaňovacom období. Výška odpočítateľnej dane sa určí z podrobných záznamov vedených podľa § 70 zákona v členení na tovary a služby s možnosťou odpočítania dane, bez možnosti odpočítania dane a s možnosťou pomerného odpočítania dane, ako to vyplýva z § 49 a § 50 zákona . Platiteľ dane, ktorý odpočítava daň podľa § 49 ods. 4 zákona (pomerné odpočítanie dane), uvádza len výšku odpočítateľnej dane určenej podľa § 50 zákona .
Podľa § 49 ods. 9 zákona , platiteľ dane registrovaný pre daň podľa § 5 zákona , ktorý spĺňa podmienky na vrátenie dane podľa § 55a alebo § 56 zákona , nemôže uplatňovať odpočítanie dane z tovarov a služieb prostredníctvom daňového priznania okrem odpočítania dane z tovarov a služieb, ktoré použije na dodávky tovarov a služieb, pri ktorých je osobou povinnou platiť daň podľa § 69 ods. 1 zákona , a okrem odpočítania ním uplatnenej dane na tovary a služby, pri ktorých je osobou povinnou platiť daň (bod 2 poučenia).
Pri službách a tovaroch, pri ktorých je povinný platiť daň príjemca plnenia podľa § 69 ods. 2, 3, 7 a 9 až 12 zákona , vykoná platiteľ dane odpočítanie dane najskôr v zdaňovacom období, v ktorom právo na odpočítanie dane vzniklo, a najneskôr v poslednom zdaňovacom období kalendárneho roka, v ktorom právo na odpočítanie dane vzniklo.
V riadkoch 20 a 21 platiteľ dane ďalej uvádza sumu dane, o ktorú sa upravuje odpočítaná daň pri investičnom majetku pri zmene účelu jeho použitia podľa § 54 zákona a prílohy č. 1 zákona , a o ktorú sa upravuje odpočítaná daň pri zmene rozsahu použitia investičného majetku (stavby, stavebné pozemky, byty, nebytové priestory, ako aj ich nadstavby, prístavby a stavebné úpravy, ktoré si vyžadujú stavebné povolenie) na účely podnikania, ako aj na iný účel ako na podnikanie podľa § 54a až 54d zákona a prílohy č. 1 zákona . Platiteľ dane uvádza údaj len v daňovom priznaní za posledné zdaňovacie obdobie kalendárneho alebo hospodárskeho roka, v ktorom sa zmenil účel použitia investičného majetku alebo rozsah použitia investičného majetku na účely podnikania ako aj na iný účel ako na podnikanie.
Platiteľovi dane, ktorý uplatňuje osobitnú úpravu dane na základe prijatia platby za dodanie tovaru alebo služby (§ 68d zákona ), vzniká právo na odpočítanie dane, ktorú voči nemu uplatnil iný platiteľ dane, dňom zaplatenia za tovar alebo službu dodávateľovi. V prípade zaplatenia len časti protihodnoty za tovar alebo službu, právo odpočítať daň vzniká pomerne podľa výšky zaplatenej sumy.
39. Riadky 22 a 23 – výška odpočítateľnej dane uplatnenej dodávateľom z tovarov a služieb dodaných v tuzemsku sa uvádza v členení podľa sadzieb dane.
40. Riadky 24 a 25 – výška odpočítateľnej dane zaplatenej správcovi dane v tuzemsku pri dovoze tovaru sa uvádza v členení podľa sadzieb dane.
41. Riadok 26 – rozdiel pôvodného a opraveného základu dane podľa § 25 ods. 1 až 3 a podľa § 68d ods. 8 zákona pri dodaní tovaru alebo služby a pri nadobudnutí tovaru v tuzemsku z iného členského štátu. Základ dane sa označí znamienkom mínus, ak sa znížil základ dane, a znamienkom plus, ak sa zvýšil základ dane. Tento riadok sa vyplní aj v prípade, ak nadobúdateľ pri nadobudnutí tovaru z iného členského štátu použil identifikačné číslo pre daň pridelené v tuzemsku a tovar bol prepravený do iného členského štátu, a tento nadobúdateľ zdanil nadobudnutie tovaru v členskom štáte, v ktorom sa skončila preprava alebo odoslanie tovaru (§ 17 ods. 3 zákona ). Ďalej sa tento riadok vyplní aj v prípade opravy základu dane a dane podľa § 65 ods. 10 až 12 zákona; rozdiel medzi pôvodným základom dane a opraveným základom dane a rozdiel medzi pôvodnou daňou a opravenou daňou podľa § 65 ods. 10 a 11 zákona sa uvedie v daňovom priznaní za posledné zdaňovacie obdobie kalendárneho roka, v ktorom došlo k zvýšeniu základu dane alebo zníženiu základu dane.
42. Riadok 27 – daň zodpovedajúca riadku 26, ktorá vyplýva z opravy základu dane podľa § 25 ods. 1 až 3 a podľa § 68d ods. 9 zákona . Údaj o dani v daňovom priznaní sa označí znamienkom mínus, ak sa znížila suma dane, a znamienkom plus, ak sa zvýšila suma dane.
Poznámka: V riadkoch 26 a 27 sa uvádza oprava základu dane a dane, ktorá ovplyvňuje výšku dane v tuzemsku.
43. Riadok 28 – suma dane, o ktorú sa opravuje odpočítaná daň podľa § 53 a podľa § 68d ods. 9 zákona nadväzne na opravu základu dane podľa § 25 ods. 1 až 3 a podľa § 68d ods. 8 zákona , ďalej suma dane, o ktorú sa opravuje odpočítaná daň podľa § 53a zákona, odpočítaná daň pri dovoze tovaru, odpočítaná daň pri krádeži tovaru, pri ktorom platiteľ dane odpočítal daň, a odpočítaná daň v prípade opravy sadzby dane.
Podľa § 53 je platiteľ dane je povinný opraviť odpočítanú daň v tom zdaňovacom období, v ktorom dostal doklad o oprave (znížení) základu dane. Ak doklad o oprave základu dane nedostane do 30 dní odo dňa, keď nastala skutočnosť podľa § 25 ods. 1 zákona , ktorá má za následok zníženie základu dane, opraví odpočítanú daň v zdaňovacom období, v ktorom uplynulo 30 dní odo dňa, keď nastala skutočnosť podľa § 25 ods. 1 zákona .
Platiteľ dane má právo podľa § 53 ods. 2 zákona opraviť odpočítanú daň, ak sa opravil (zvýšil) základ dane podľa § 25 zákona , a to v tom zdaňovacom období, v ktorom dostal doklad o oprave (zvýšení) základu dane.
V prípade opravy odpočítanej dane podľa § 53a zákona zo služby vykonanej na investičnom majetku uvedenom v § 54 ods. 2 písm. a) zákona platiteľ dane opraví odpočítanú daň vo výške, ktorá sa vzťahuje na obdobie, ktoré začína kalendárnym mesiacom, v ktorom platiteľ dane tento investičný majetok dodal, a končí uplynutím 60. kalendárneho mesiaca od uplatnenia odpočítania dane. Odpočítanú daň zo služby vykonanej na investičnom majetku uvedenom v § 54 ods. 2 písm. b) zákona platiteľ dane opraví vo výške, ktorá sa vzťahuje na obdobie, ktoré začína kalendárnym mesiacom, v ktorom platiteľ dane tento investičný majetok dodal, a končí uplynutím 240. kalendárneho mesiaca od uplatnenia odpočítania dane. Pri oprave odpočítanej dane platiteľ dane zohľadní pomerné odpočítanie dane zo služby vykonanej na investičnom majetku.
V prípade opravy (zvýšenia) základu dane podľa § 68d ods. 8 zákona platiteľ dane vykoná opravu odpočítanej dane podľa § 68d ods. 9 zákona v zdaňovacom období, v ktorom sumu zaplatil, a to vo výške zodpovedajúcej zaplatenej sume.
44. Riadok 29 – výška dane viažuca sa k tovarom a službám, ktoré nadobudla alebo prijala zdaniteľná osoba pred dňom, keď sa stala platiteľom dane, ak tieto prijaté plnenia okrem zásob neboli zahrnuté do daňových výdavkov (daň z príjmov) v kalendárnych rokoch predchádzajúcich roku, v ktorom sa stala platiteľom dane. Platiteľ dane, ktorý uplatňuje osobitnú úpravu dane na základe prijatia platby za dodanie tovaru alebo služby, odpočíta daň pri tovaroch a službách podľa § 55 zákona , ak zaplatil dodávateľovi. V prípade zaplatenia len časti protihodnoty, uplatní odpočítanie dane len pomerne podľa výšky sumy, ktorú zaplatil. Platiteľ dane nemôže odpočítať daň, ak tovary a služby nepoužije na dodávky tovarov a služieb ako platiteľ dane.
Odpočítanie dane je možné len v rozsahu a za podmienok podľa § 49 až § 51 zákona .
45. Riadok 30 – súčet súm dane, ktorú platiteľ dane vrátil cestujúcim, ktorí majú trvalý alebo prechodný pobyt mimo územia Európskej únie, po preukázaní vývozu tovaru podľa § 60 zákona . Cestujúcim je fyzická osoba, ktorá nemá trvalý pobyt alebo prechodný pobyt na území
Európskej únie a vyváža tovar neobchodného charakteru v osobnej batožine. Platiteľ dane uvedie vrátenú daň v daňovom priznaní za zdaňovacie obdobie, v ktorom daň vrátil.
Poznámka: Osoba, ktorá pri oneskorenej registrácii podáva jedno daňové priznanie podľa § 78 ods. 9 zákona za obdobie, v ktorom mala byť platiteľom dane, uvádza daň, ktorú je povinná platiť podľa § 69 ods. 13 zákona , do riadku 31. Ak odpočítanie dane prevyšuje splatnú daň, uvedie v r. 31 znamienko mínus. Rovnako postupujú osoby registrované pre daň podľa § 7 a § 7a zákona v prípade, ak výsledná suma v daňovom priznaní je záporné číslo“.
47. Riadok 32 – záporný výsledok (nadmerný odpočet) vypočítaný nasledovným spôsobom: riadok 19 mínus riadok 20, mínus riadok 21, plus alebo mínus riadok 27, plus alebo mínus riadok 28, mínus riadok 29, mínus riadok 30.
Ak platiteľ dane spĺňa podmienky na vrátenie nadmerného odpočtu podľa § 79 ods. 2 zákona , postupuje podľa bodu 8 poučenia.
Poznámka: Osoba, ktorá nie je platiteľom dane a podáva daňové priznanie podľa § 78 ods. 3 zákona , nie je povinná zaplatiť vykázanú daň na úhradu, ak jej výška nepresiahne 5 eur.
Poznámka: Riadky 35 a 36 vypĺňa platiteľ dane registrovaný v tuzemsku, ak je prvým odberateľom pri trojstrannom obchode. Údaje o nadobudnutí tovaru prvým odberateľom a o dodaní tovaru druhému odberateľovi sa uvádzajú za zdaňovacie obdobie, v ktorom bol tovar dodaný druhému odberateľovi. V uvedených riadkoch prvý odberateľ pri trojstrannom obchode nevykazuje prípadnú opravu základu dane.
Riadky 35 a 36 vypĺňa aj osoba registrovaná pre daň podľa § 7 alebo § 7a zákona , ak jej vznikne povinnosť platiť daň a zároveň sa v danom období zúčastňuje trojstranného obchodu podľa § 45 zákona v postavení prvého odberateľa. Riadky 35 a 36 vyplní aj v prípade, ak jej nevznikne povinnosť platiť daň a rozhodne sa daňové priznanie podať dobrovoľne.
Poznámka: V riadkoch 37 a 38 sa znamienko plus (+) alebo mínus (-) uvádza nasledovne:
v prípade zvýšenia vlastnej daňovej povinnosti sa použije znamienko (+),
v prípade zníženia vlastnej daňovej povinnosti sa použije znamienko (-),
v prípade zvýšenia nadmerného odpočtu sa použije znamienko (-),
v prípade zníženia nadmerného odpočtu sa použije znamienko (+),
v prípade, že z vlastnej daňovej povinnosti sa prechádza do nadmerného odpočtu, použije sa znamienko (-),
v prípade, že z nadmerného odpočtu sa prechádza do vlastnej daňovej povinnosti, použije sa znamienko (+).
53. Riadok 38 – suma dane na úhradu, ktorá sa má vysporiadať v prospech alebo na ťarchu štátneho rozpočtu. V prípade, ak sa na základe podaného dodatočného daňového priznania nemá vysporiadať rozdiel uvedený v riadku 37 v prospech alebo na ťarchu štátneho rozpočtu, riadok sa nevyplňuje (napríklad pri úprave nadmerného odpočtu v čase, keď ešte nebol odpočítaný od vlastnej daňovej povinnosti v nasledujúcom zdaňovacom období).
Napríklad: Platiteľ dane podal riadne daňové priznanie za zdaňovacie obdobie II. štvrťrok 2020, v ktorom v riadku 32 uviedol nadmerný odpočet v sume -60 eur a v septembri 2020 zistil, že zabudol zahrnúť do daňového priznania faktúru za dodanie tovaru s dátumom dodania 30.6.2020. Na faktúre bola vyčíslená daň vo výške 820 eur. V septembri 2020 podal dodatočné daňové priznanie za zdaňovacie obdobie II. štvrťrok 2020, v ktorom v riadku 31 vyčíslil vlastnú daňovú povinnosť v sume 760 eur a v riadku 37 uviedol sumu +820 eur a v riadku 38 uviedol sumu +760 eur.
Poznámka: Dodatočné daňové priznanie sa podáva aj v prípade, ak daňové priznanie neobsahuje správne údaje týkajúce sa uskutočnených a prijatých zdaniteľných obchodov (napr. oslobodených od dane) za príslušné zdaňovacie obdobie.
54. Každá osoba, ktorá uvedie vo faktúre alebo v inom doklade o predaji daň (§ 69 ods. 5 zákona ), je povinná podať daňové priznanie podľa § 78 ods. 3 zákona (bod 4 poučenia) a túto daň zaplatiť. Daňové priznanie vyplní táto osoba len v rozsahu, ktorý sa jej týka.
na prvej strane tlačiva daňového priznania neuvádza identifikačné číslo pre daň (nemá ho pridelené), identifikuje sa podľa bodu 10 poučenia, v kolónke „Zdaňovacie obdobie“ uvedie mesiac, v ktorom jej vznikla daňová povinnosť,
na druhej strane tlačiva daňového priznania vyplní riadky 07, 08, 19, 31 a 34.
56. Osoba, ktorá nie je platiteľom dane (napr. občan, nezisková organizácia, rozpočtová alebo príspevková organizácia, zdaniteľná osoba, ktorá nie je platiteľom dane) a príležitostne dodá nový dopravný prostriedok do iného členského štátu, môže uplatniť odpočítanie dane podaním daňového priznania podľa bodu 6 poučenia. Výšku a moment odpočítania dane určí táto osoba podľa § 52 zákona .
na prvej strane tlačiva daňového priznania neuvádza identifikačné číslo pre daň (nemá ho pridelené), identifikuje sa podľa bodu 10 poučenia, v kolónke „Zdaňovacie obdobie“ uvedie mesiac, v ktorom bol nový dopravný prostriedok dodaný, v kolónke „Názov alebo obchodné meno právnickej osoby alebo meno a priezvisko fyzickej osoby“, uvedie okrem svojich identifikačných údajov podľa predtlače, aj číslo účtu, na ktorý sa má poukázať odpočítaná daň, ktorú správca dane vráti,
na druhej strane tlačiva daňového priznania vyplní riadok 21 a riadok 32.
Poznámka: Suma v riadku 21 a 32 vyjadruje uplatnenie odpočítania dane, ktoré pre uvedené osoby nepredstavuje nadmerný odpočet. Daňový úrad vráti uplatnenú odpočítanú daň do 30 dní od podania daňového priznania.
Daňové priznanie k dani z pridanej hodnoty (2020) / 142 kB
Daňové priznanie k dani z pridanej hodnoty (2019, 2018)